หุ้นบิ๊กแคปหนุน SET ปิดเช้าบวก 6.50 จุด สวนตลาดฯเพื่อนบ้าน
หุ้นบิ๊กแคปหนุน SET ปิดเช้าบวก 6.50 จุด สวนตลาดฯเพื่อนบ้าน โดยดัชนีปิดตลาดเช้านี้ที่ระดับ 1,594.88 จุด เพิ่มขึ้น 6.50 จุด หรือ 0.41% มูลค่าการซื้อขาย 2.13 หมื่นล้านบาท
22 ม.ค. 2562

ผู้สื่อข่าวรายงานว่า ดัชนีปิดตลาดเช้านี้ที่ระดับ 1,594.88 จุด เพิ่มขึ้น 6.50 จุด หรือ 0.41% มูลค่าการซื้อขาย 2.13 หมื่นล้านบาท
10 หุ้นดันดัชนีเช้านี้

ด้าน นายศราวุธ เตโชชวลิต ผู้อำนวยการอาวุโสฝ่ายวิเคราะห์หลักทรัพย์ บล.อาร์เอชบี (ประเทศไทย) เปิดเผยว่า ตลาดหุ้นไทยเช้านี้แข็งแกร่งกว่าตลาดหุ้นในภูมิภาคเอเชียที่ต่างติดลบกันทั่วหน้า หลังจากที่กองทุนการเงินระหว่างประเทศ (IMF) ได้ปรับลดตัวเลขคาดการณ์การขยายตัวของเศรษฐกิจโลก ส่วนตลาดบ้านเราหลังจากที่ Fund Flow เริ่มกลับเข้ามา และดัชนีฯสามารถยืนเหนือระดับ 1,580 จุดขึ้นมาได้ ก็ทำให้สัญญาณทางเทคนิคดูดีขึ้นและมีแรงซื้อกลับเข้ามา
นอกจากนี้ ตลาดบ้านเรายังได้แรงหนุนจากหุ้นในกลุ่มพลังงานหลังจากที่ราคาน้ำมันได้ปรับตัวขึ้นอย่างต่อเนื่อง อย่างไรก็ดี ให้จับตาเรื่องยา และเวชภัณฑ์ ที่จะนำเข้าเป็นสินค้าควบคุม จะมีการนำเรื่องเข้าคณะรัฐมนตรี (ครม.) พิจารณาในวันนี้หรือไม่
สำหรับแนวโน้มการลงทุนในช่วงบ่ายนี้ นายศราวุธ กล่าวว่า ตลาดฯคงจะทรงตัวในแดนบวกได้ พร้อมให้แนวรับ 1,585 จุด ส่วนแนวต้าน 1,600 จุด
 
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่ 
BDMS มูลค่าการซื้อขาย 1,979.64 ล้านบาท ปิดที่  22.40 บาท เพิ่มขึ้น 0.80 บาท
CPALL มูลค่าการซื้อขาย 1,777.98 ล้านบาท ปิดที่ 75.25 บาท ลดลง 0.50 บาท
PTT มูลค่าการซื้อขาย 1,746.19 ล้านบาท ปิดที่ 49.50 บาท เพิ่มขึ้น 0.75 บาท
SCB มูลค่าการซื้อขาย 1,163.74 ล้านบาท ปิดที่ 126 บาท  ลดลง 2.50 บาท
KTB มูลค่าการซื้อขาย 761.42 ล้านบาท ปิดที่ 19.50 บาท ลดลง 0.30 บาท